**ÚTMUTATÓ A SZAKDOLGOZAT ELKÉSZÍTÉSÉHEZ MAGYAR NYELV ÉS IRODAL OM OSZTATLAN TANÁRKÉPZÉSI SZAKON**

## Általános tudnivalók

A szakdolgozat a hallgató egyik szakjának megfelelő, önálló munkán alapuló írásbeli mű. Célja annak bizonyítása, hogy a hallgató tanulmányai folyamán megfelelő elméleti alapokat szerzett ahhoz, hogy a választott területhez kapcsolódó témát a rendelkezésre álló hazai és külföldi szakirodalom alapján egyéni megközelítésben dolgozza fel.

A szakdolgozat tartalmát tekintve lehet diszciplináris vagy szakmódszertani.

A szakdolgozat tantágy kreditértéke 5 kredit., amelyet a hallgató a 10. félévben köteles felvenni a Neptun rendszerben. A szakdolgozat megírásához szükséges elmélyülést, kutató- és alkotómunkát a hallgató már a 9. félévben megkezdi a 0 kredites Szakdolgozat-előkészítés c. kurzus révén, amelyet szintén fel kell venni a Neptunban.

Szakdolgozat előkészítés 9. félév, 0 kredit.

A téma kiválasztása, információgyűjtés nyomtatott és hiteles online források alapján: Szakkönyvek, időszaki kiadványok, folyóiratok, lexikonok, enciklopédiák. A jegyzetelési és kutatási módszerek elsajátítása.

Szakdolgozat (10. félév, 5 kredit).

A szöveg megírása (első rész): a főszöveg struktúrájának megismerése, majd kiválasztása és alkalmazása (kronologikus struktúra, téma szerinti struktúra, szempontok szerinti struktúra, deduktív logika szerinti struktúra, induktív logika szerinti struktúra, az általánostól a speciálisig struktúra). A szövegtagolás megismerése és alkalmazása: címrendszer, bekezdések, kiemelések, felsorolások, idézetek, utalások, illusztrációk. A szöveg végső formába öntése: a szövegközi és szövegvégi hivatkozások elkészítése, a helyesírás, a nyelvhelyesség és stílus ellenőrzése.

A Szakdolgozat-előkészítés teljesítését az oktató aláírással, a Szakdolgozat kurzus teljesítését gyakorlati jeggyel értékeli.

A belső címlap követelményét az 1. sz. melléklet tartalmazza.

A címek (témák, témavezetők) listáját az aktuális félév kezdetekor a szak felelőse bocsátja a hallgatók rendelkezésére, akik választásukat a témavezetővel egyeztetik, és témaválasztó lapot (2. számú melléklet) töltenek ki három példányban (hallgató, szakfelelős, tanulmányi előadó). A szakdolgozat témavezetője a Nyíregyházi Egyetem oktatója.

A szakdolgozat címe a témaválasztó lap kitöltésével és leadásával válik véglegessé. A témaválasztó lap formáját a Hallgatói Szolgáltató Központ (HSzK) határozza meg. A témaválasztó lap leadásának határideje a témaválasztás félévében szeptember 30., illetve február 28. (őszi/tavaszi félévnek megfelelően).

A hallgató félévente legalább egy alkalommal köteles konzultálni a témavezető oktatóval, aki ezt a konzultációs űrlapon aláírásával igazolja (3. sz. melléklet). Az előírtnál több konzultációra is sor kerülhet.

## Tartalmi követelmények

A szakdolgozat címe: a munka tartalmának, mondanivalójának tömör kifejezése; utal a szakdolgozat központi témakörére/témaköreire; amennyiben a cím nem egyértelműen igazít el a tárgyat illetően, akkor szükséges magyarázó alcím adása.

A kidolgozás elvei: szakszerűség (a szaknyelv pontos használata), pontosság (a tények, idézetek, adatok hű és pontos közlése, a dolgozat tárgyilagosságát erősíti), szemléletesség (nemcsak a mértékletesen képszerű megfogalmazásban, hanem – ha szükséges – az ábrák,

illusztrációk, grafikonok, táblázatok, diagramok közlésével is).

## A szakdolgozat részei

1. **Bevezetés**
* A szakdolgozat témakörének a munkacíménél részletesebb meghatározása;
* a témaválasztás indoklása;
* a vizsgálat tárgyát képező probléma felvetése, illetve hipotézis megalkotása;
* a kifejtés menetének és logikájának, rövid ismertetése;
* az alkalmazott módszerek bemutatása;
* a szükséges lehatárolások: terjedelmi korlátok vagy egyéb okok miatt a dolgozat egyes, a

címben jelzett témához természetes módon kapcsolódó egyéb területek közül mire nem tér ki.

A bevezetés terjedelme rövid (1–2 oldal).

## Szakirodalmi összefoglaló

* A problémakörrel kapcsolatos szakirodalom feltérképezése, megismerése, valamint a releváns szakirodalom kiválasztása és bemutatása;
* annak bizonyítása, hogy a szerző a téma tágabb összefüggéseit is értő módon tudja kezelni, nyelvezete e tekintetben pontos, szakszerű, az adott képzési forma során nyújtott ismeretek és kialakított készségek hasznosulásáról tanúskodik, a fogalmakat konzekvensen használja. (Ez természetesen a dolgozat további részei kapcsán is követelmény.)

## Eredmények és értékelésük

* A választott téma, probléma leírása, értékelése úgy, hogy a diplomamunkában szereplő megállapítások megalapozottak, tényekkel és érvekkel alátámasztottak legyenek;
* itt jelenik meg a szerző személyes állásfoglalása, amely jól elhatárolható a helyzetértékelésben/megoldáskeresésben közreműködő más személyek véleményétől;
* a tapasztalatokat a szerző visszacsatolja a megfogalmazott hipotézisekre/problémafelvetésre.

## Összefoglalás

* A dolgozat eredményeinek összefoglalása, a dolgozat lezárása;
* az elért eredmények és a nem tárgyalt, de szorosan kapcsolódó témakörök alapján további vizsgálati irányok kijelölése.

## Irodalomjegyzék

* A dolgozat törzsszövegét záró irodalomjegyzék a szerzők nevei alapján alfabetikus sorrendben készül. (Bővebben ld. a formai követelményekben.)

## Mellékletek (nem kötelező)

Azon ábrák, táblázatok, dokumentumok, multimédiás adathordozók megjelenítése, amelyek a dolgozat megértéséhez mindenképpen szükségesek, ugyanakkor a dolgozat egy adott fejezetével, alfejezetével szoros kapcsolatba vagy nem hozhatók, vagy túlságosan részletezők, és nagy számuk miatt nehezen olvashatóvá tennék a szóban forgó fejezetet.

A mellékleteket mindig el kell látni számmal, címmel, és azokat a tartalomjegyzékben is fel kell tüntetni.

## Formai követelmények

**A címlap**

* A lap közepén található a SZAKDOLGOZAT felirat nyomtatott nagybetűvel, jobb alsó részén a hallgató neve, alatta a beadás éve.

## A belső címlap és jogi nyilatkozat

* A belső címlapnak a következőket kell tartalmaznia: az oktatási intézmény neve, a szakdolgozat címe, a hallgató neve, szakja, a konzulens neve és beosztása, a beadás éve. (1. sz. melléklet)
* Nyilatkozat a szerzői és adatvédelmi jogokról, melynek helye a belső címlap után, önálló oldalon van. (4. sz. melléklet)

## Tartalomjegyzék, oldalszámozás

A tartalomjegyzék a belső borítót követő oldalon található. Az oldalszámozás a főrész első oldalával indul, és érvényes a bibliográfiában is.

## Ábrák, táblázatok

A dolgozatban felhasznált ábrákat és táblázatokat be kell számozni. Ha nem saját készítésű, a forrásokat meg kell adni a hivatkozás szabályainak megfelelően.

## Idézetek

A hosszabb (5 sornál hosszabb) szó szerinti idézeteket ajánlatos elkülöníteni a főszövegtől Times New Roman betűtípussal, 10-es betűmérettel, másfeles sortávolsággal, sorkizártan, idézőjel nélkül. Ebben az esetben a lap jobb és bal oldali margójától nagyobb távolságra behúzva, tömbszedésben kell közölni, a témavezető útmutatásának megfelelően.

## Irodalomjegyzék

A bibliográfia tartalmazza a szakdolgozat készítése során felhasznált és a jegyzeteiben felsorolt összes szakirodalmi hivatkozást.

* A szakdolgozatban rövidített formában szereplő irodalmat feloldva, teljes alakban kell megadni.
* A feldolgozott irodalmat a szerzők nevének betűrendjében kell felsorolni.
* A külföldi szerzők nevét fordított sorrendben kell megadni úgy, hogy a vezetéknévtől vesszővel elválasztjuk a keresztnevet.
* Ha egy szerzőtől több műcímet is idézünk, akkor a megjelenés sorrendjében kell a régebbitől a közelebbiig feltüntetni az adatokat.
* Minden egyéb, itt felsorolásra nem kerülő pontban a témavezető oktató tud segítséget nyújtani.

## Hivatkozások

A tudományágnak megfelelően, a témavezetővel egyeztetve történik a hivatkozás módja. A dolgozatban a felhasznált forrásokat a hivatkozás általános szabályai szerint kell megadni. Bármelyik hivatkozási módot használja is a szerző, fontos, hogy legyen **egységes** és **következetes**.

Ajánlott a szövegközi hivatkozás a hivatkozott szövegrész után nyelvészeti dolgozat esetében, például:

* + egy szerző esetén: (Kovács 1995: 140)
	+ két szerző esetén: (Bridson–Forman 1992: 145–155)
	+ kettőnél több szerző, illetve szerkesztő esetén: (Pécsi et al. 1958)
	+ több, egymást követő hivatkozást kronológiai sorrendben adjunk meg: (Pécsi et al. 1958, Bridson–Forman 1992).

Irodalmi dolgozat esetében irányadó az ItK hivatkozási rendszere: itk.iti.mta.hu/szabvany

Amennyiben szó szerint átvett idézetről, vagy valamilyen felsorolás, ábra, táblázat átvételéről van szó, az oldalszámot mindenképpen meg kell adni. A szövegközi hivatkozás

esetén a lábjegyzeteket kiegészítő információk közlésére kell használni. Tartalmi és nem szó szerinti idézés esetén ugyanúgy kell eljárni, mint a szó szerinti hivatkozás esetében.

Alternatív hivatkozási mód a lábjegyzetet alkalmazó hivatkozás.

Szóbeli közlésre való hivatkozás esetén elég a név és az évszám feltüntetése.

Kereszthivatkozás esetén a hivatkozást más cikkből vagy könyvből vesszük. Fel kell tüntetni, hogy közvetett hivatkozásról van szó. Célszerű a lap alji lábjegyzetben megemlíteni, hogy az eredeti műből származó idézeteket nem mi magunk vettük át. Meg kell adni annak a szerzőnek a nevét, akinek a művében rábukkantunk az adott idézetre, pl. Idézi Inzelt 1992.

Példák (Máté 1997: 44). A hivatkozás feloldása a dolgozat végén: Máté Jakab 1997. *A 19. századi nyelvtudomány rövid története*. Nemzeti Tankönyvkiadó. Budapest.

Haugen, Einar 1972. *The Ecology of Language. Essays*. Stanford University Press. Stanford, California.

A hivatkozás feloldása tanulmánykötetből vett írás esetén:

Benkő Loránd 1988. Irodalmi nyelv – köznyelv. In: Kiss Jenő–Szűts László (szerk.): *A magyar nyelv rétegződése*. Akadémiai Kiadó, Budapest. 15–33.

A hivatkozás feloldása abban az esetben, ha az írás folyóiratban jelent meg: Jakab István 1989. A magyar nyelv szlovákiai változatai. *Magyar Nyelvőr* 140–9.

Ha a folyóirat nem évfolyamonként, hanem lapszámonként kezdi újra az oldalszámozást, akkor a következő módon kell feloldani a szövegközi hivatkozást:

Kulcsár Szabó Ernő 1987. Csokonai Lili: Tizenhét hattyúk. *Kortárs* 12: 159–64.

Az internetes források esetében tüntesse fel a hallgató az eredeti forrást. A szerzőt, a címet, az internetes címet (URL), valamint a letöltés dátumát is meg kell adni.

Zsidó Ferenc 2013. Nem könyvdráma! Székelyföld. július. [http://www.hargitakiado.ro/cikk.php?a=MTk4OQ==](http://www.hargitakiado.ro/cikk.php?a=MTk4OQ%3D%3D) [2014. okt. 22.]

## Egyéb követelmények

* A szakdolgozatot A/4 szabvány méretű papírra kell elkészíteni számítógépes szövegszerkesztővel.
* Betűnagyság: 12, betűtípus: Times New Roman, 1,5-ös sortávolsággal, bal szélén 2,5 cm, jobb szélén 2 cm, felül és alul 2-2 cm margóval.
* A folyó szöveg mindvégig sorkizárt legyen, üres sorok beszúrása nélkül.
* A római számmal jelölt fő fejezetek új oldalon kezdődjenek.
* A szakdolgozat terjedelme minimum 40, maximum 80 oldal, mellékletek nélkül, lehetőség szerint kétoldalasan nyomtatva.
* A terjedelem a címlap, a tartalomjegyzék, a mellékletek és az irodalomjegyzék nélkül, a főszövegre értendő. Karakterszám: 80 000 és 160 000 között szóközökkel együtt.
* A szakdolgozat pdf formátumban, archiválás céljából feltöltendő a Bessenyei György Pedagógusképző Központ által megadott tárhelyre.
* A szakdolgozat leadásának határideje április 30, keresztfélév esetén november 30. A határidőn túli beadásról a TVSz. rendelkezik.
* A szakdolgozat bírálata a 5. sz. melléklet alapján készül el.
* A bírálatról a hallgatót a szakjának megfelelő témafelelős intézet tájékoztatja.
* A szakdolgozat védése záróvizsga keretében zajlik.
* A szakdolgozatvédés a témafelelős intézet szervezésében a TVSz. és a záróvizsga- szabályzat szerint történik.
* A szakdolgozatot magyar nyelven kell benyújtani.

**Figyelem!** A szakdolgozat elégtelenre való minősítését vonja maga után az alábbi körülmények valamelyikének vagy mindegyikének fennállása:

* A dolgozat egyes főbb részei közötti összhang súlyosan sérül: a dolgozat címében jelzett témakört csak minimális terjedelemben fejti ki a jelölt.
* A dolgozat több mint egy bekezdése nagyobb terjedelemben szó szerinti formában vagy azt megközelítő módon idegen műből építkezik az irodalomjegyzékben való megjelölés nélkül, azaz plágium.
* A dolgozat több oldal terjedelemben folyamatosan csak egy idegen műből építkezik, még ha a forrást a megfelelő szövegrésznél és az irodalomjegyzékben meg is jelöli a dolgozat írója.
* A dolgozat alapvető tárgyi tévedések sorozatát tartalmazza.
* A dolgozat terjedelme az elvárásoktól jelentősen eltér.
* A dolgozatban a helyesírási, nyelvtani, stilisztikai és/vagy szerkesztési hibák bántónak minősíthetők, esetleg már a megértést is veszélyeztetik.

A mesterséges intelligencia használatára vonatkozóan az „Állásfoglalás a mesterséges intelligencia alapú rendszerek használatáról a Nyíregyházi Egyetemen” című leirat az irányadó.

1. számú melléklet

# NYÍREGYHÁZI EGYETEM

**A szakdolgozat címe**

A hallgató neve

A hallgató szakjának megnevezése Témavezető: neve, beosztása

# 20….

1. számú melléklet

|  |  |
| --- | --- |
| **NYÍREGYHÁZI EGYETEM****Intézményi azonosító: FI 74250** | 4401 Nyíregyháza Sóstói út 31/BTel: 42/599-400Fax: 42/402-485 |

**TÉMAVÁLASZTÓ LAP SZAKDOLGOZATHOZ**

osztatlan tanárképzési szakokhoz

**Név : NEPTUN-kód : Szakpár megnevezése :**

**A szakdolgozat címe:**

A témavezető:

neve aláírása

A szakfelelős:

neve aláírása

Intézet:

Nyíregyháza, 20 év hónap nap

a hallgató aláírása

Kitöltendő 3 példányban: 1 példányt a szakfelelősnek,

1 példányt a tanulmányi előadónak kell leadni 1 példány a hallgatónál marad

1. számú melléklet

KONZULTÁCIÓS ŰRLAP

1. **konzultáció a félévben**

Kijelölt feladatok:

Elvégzett feladatok:

Dátum:

témavezető a szakdolgozat írója

1. **konzultáció a félévben**

Kijelölt feladatok:

Elvégzett feladatok:

Dátum:

témavezető a szakdolgozat írója

1. számú melléklet

## NYILATKOZAT

Alulírott

**Név:**...................................................................................................................................................

**Szak:**..................................................................................................................................................

**Neptun-kód:** ....................................................................................................................................

jelen nyilatkozat aláírásával kijelentem, hogy a

...........................................................................................................................................................

...........................................................................................................................................................

...........................................................................................................................................................

című szakdolgozat önálló munkám eredménye, saját szellemi termékem, abban a hivatkozások és idézések standard szabályait következetesen alkalmaztam, mások által írt részeket a megfelelő idézés nélkül nem használtam fel. A dolgozat készítése során betartottam a szerzői jogról szóló 1999. évi LXXVI. törvény szabályait, valamint a Nyíregyházi Egyetem által előírt, a szakdolgozat készítésére vonatkozó szabályokat.

Kijelentem továbbá, hogy sem a dolgozatot, sem annak bármely részét nem nyújtottam be szakdolgozatként.

Nyíregyháza, ……………………………………..

………………………………… a hallgató aláírása

1. számú melléklet

**Bírálati lap**

## az osztatlan, kétszakos tanárképzési szak szakdolgozatához

A hallgató neve:

A szakdolgozat címe:

A témavezető neve, beosztása: A bíráló neve, beosztása:

|  |  |
| --- | --- |
| **Szempontok** | **Pontszám** |
| Tartalmi, szakmai szempontok: |  |
| A választott téma jelentősége, aktualitása | (0-10 pont) |  |
| A szakirodalmi háttér ismerete és feldolgozása (0-20 pont) |  |
| Az elemzés és adatfeldolgozás színvonala | (0-25 pont) |  |
| Következtetések, az eredmények értékelése és pontos össze-foglalása (0-15 pont) |  |
| Formai, stiláris szempontok: |  |
| Szerkezet | (0-10 pont) |  |
| Helyesírás, stílus | (0-10 pont) |  |
| Irodalomjegyzék, hivatkozások | (0-10 pont) |  |
| Szöveges értékelés: |  |
| Egyéb észrevételek: |  |
| **Összes pontszám (0- 100):** |  |
| **Érdemjegy: (0–50 elégtelen, 51–62 elégséges, 63–75 közepes, 76–89 jó, 90–****100 jeles)** |  |
| Védésre javasolt kérdések: |  |

……………………………… dátum

……………………………………

a bíráló aláírása